ગુજરાત વિધાનસભાની આગામી ચૂંટણી માટે કોંગ્રેસના ઉમેદવારોની પસંદગી માટે કોંગ્રેસની સ્ક્રીનિંગ કમિટીની બેઠક આગામી તા.૩થી પ નવેમ્બર એમ ત્રણ દિવસ માટે પ્રદેશ કોંગ્રેસ કાર્યાલય રાજીવ ગાંધી ભવન ખાતે મળવાની હોઇ મહિલા કોંગ્રેસ દ્વારા શહેરની બાપુનગર, નિકોલ, અમરાઇવાડી સહિત સાત બેઠકની માગણી કરાઇ છે. સ્ક્રીનિંગ કમિટીના અધ્યક્ષ બાળાસાહેબ થોરાટની અધ્યક્ષતામાં દિલ્હી બાદ ફરીથી અમદાવાદમાં આગામી શુક્રવારથી પક્ષના ઉમેદવારોને નિશ્ચિત કરવા સ્ક્રીનિંગ કમિટીની ત્રણ દિવસીય બેઠક યોજાશે.